open-index/open-wikipedia-markdown huggingface dataset:
Barbara Cartland

Dame **Barbara Cartland** (1901–2000) was ’n Britse skryfster van 'n magdom romantiese verhale in 'n taamlik oudmodiese styl. Sy was een van die mees produktiewe en kommersieel suksesvolle skrywers van die twintigste eeu. Cartland was bekend vir haar liefde vir pienk klere, baie grimering en gesonde kos.

## Lewensloop 
Mary Barbara Hamilton Cartland is op 9 Julie 1901 in Edgbaston, Birmingham gebore. Sy was die enigste dogter en oudste kind van 'n Britse leëroffisier, majoor Bertram (Bertie) Cartland en sy vrou Mary (Polly) Hamilton-Scobell. Die familie is op die proef gestel toe haar oupa, James Cartland, ná 'n bankrotskap selfmoord gepleeg het.

Haar pa sneuwel in 1918 tydens die Eerste Wêreldoorlog in Vlaandere. Haar ma begin 'n klerebedryf in Londen om haar en haar boeties, Ronald (1907) en Anthony (1913), groot te kry. Beide haar broers is tydens die Tweede Wêreldoorlog by Duinkerken, een dag na mekaar, op 29 en 30 Mei 1940, oorlede.

duimnael|links|200px|Barbara Cartland in 1925.

Haar eerste roman, *Jigsaw*, is in 1923 uitgegee. Van 1927 tot 1932 was sy met Alexander George McCorquodale, 'n voormalige leëroffisier,  getroud. Hy was die erfgenaam van 'n drukkery wat in 1964 (lank na hul egskeiding) oorlede is. Hul dogter Raine (1929), gravin Spencer, word in 1947 "Debutant van die Jaar" en in 1976 die stiefmoeder van Diana, Prinses van Wallis. Raine was daarnaas die ma van die Euro-parlementariër, William Legge (1949) gewees.

In 1936, na haar egskeiding, waartydens beide mekaar van ontrou beskuldig het, trou Cartland met 'n neef van haar later oorlede man, Hugh McCorquodale (1898–1964). Met haar tweede eggenoot, wat ook 'n voormalige leëroffisier was, het Cartland twee seuns gehad, Ian (11 Oktober 1937) en Glen (31 Desember 1939).

Cartland is op 21 Mei 2000, sewe weke voor haar 99ste verjaarsdag, vreedsaam in haar slaap oorlede. Sy is in 'n kis van karton begrawe, omdat sy altyd oor die omgewing bekommerd was. Sy is op haar privaatlandgoed in Hatfield, Hertfordshire, onder 'n eik wat deur koningin Elizabeth I geplant is, begrawe.

Sy het self die omslae van haar boeke geskilder. Haar uitgewers skat dat sy in totaal 724 boeke geskryf het. In 2004 is 'n verdere 160 van haar ongepubliseerde romans ontdek. Sy is die *Guinness World Records* gelys vir die meeste romans wat in een jaar, in 1976, gepubliseer is. Wêreldwyd het sy meer as een miljard boeke verkoop.

## Sien ook 
* Oeuvre van Barbara Cartland

## Verwysings 
## Eksterne skakels 
* Amptelike webtuiste
*
Elsevier

**Elsevier** is een van die grootste verskaffers van wetenskaplike, tegniese en mediese inligting ter wêreld. Dit is oorspronklik in 1880 gestig. Dit is nou deel van die RELX Group, tot in 2015 bekend as Reed Elsevier. Sy produkte sluit in tydskrifte soos *The Lancet* en *Cell*, die ScienceDirect-versameling elektroniese tydskrifte, die *Trends*- en die *Current Opinion*-reeks tydskrifte en die aanlyn databasis Scopus.

Elsevier publiseer jaarliks sowat 420&nbsp;000 artikels in 2&nbsp;500 tydskrifte. Sy argief bevat meer as 13&nbsp;miljoen dokumente en 30&nbsp;000 e-boeke.

## Verwysings 
## Eksterne skakels 
*  Amptelike webwerf
Enrico Caruso

**Enrico Caruso** (1873–1921) was 'n Italiaanse operasanger. Hy word as een van die beste tenore van die 20ste eeu beskou. Caruso was een van die eerste operasangers wat albums gemaak het. Dit het hom wêreldwyd beroemd gemaak.

## Lewensloop 
duimnael|links|Caruso op die voorblad van 'n tydskrif, 1912.
duimnael|thumbtime=1|*Lucia di Lammermoor* (1908).

Enrico Caruso is op 25 Februarie 1873 in Napels in Italië gebore en hy begin sy loopbaan daar in 1894. Hy behaal sy eerste groot sukses 'n jaar later in Milaan, waar hy sy eerste twintig opnames maak. Sy eerste grammofoonplaat, ook die eerste in die geskiedenis, was in 1902 (*Enrico Caruso* met Vesti la Giubba uit I Pagliacci) waarvan 1,2 miljoen eksemplare verkoop is.

In 1903 vertrek hy na New York Stad om daar by die Metropolitaanse Operahuis op te tree. In dieselfde jaar begin hy met grammofoonopnames vir die *Victor Talking Machine Company*. Hy het tot 1920 aan hierdie orkes en opnamebedryf verbonde gebly.

Caruso se repertoire omvat ongeveer sestig operas, die meeste in Italiaans, hoewel hy ook in Frans en Engels gesing het (met 'n sterk Italiaanse aksent). Hy het ook 'n repertoire van ongeveer 500 liedere gehad, wat klassieke tot tradisionele Italiaanse volksliedjies met populêre musiek ingesluit het.

Caruso het in 1987 'n *Grammy Lifetime Achievement Award* ontvang. Hy is op 2 Augustus 1921 in Napels aan buikvliesontsteking oorlede. Hy was 48 jaar oud.

Sy lewe was die onderwerp van die film *The Great Caruso* uit 1951, waarin die bekende tenoor Mario Lanza die rol van Enrico Caruso vertolk. Ou opnames van Caruso is ook in die film *Match Point* van Woody Allen uit 2005 gebruik.

## Verwysings 
## Eksterne skakels 
* 
*
Kasjmiri

-skrif]]
**Kasjmiri** (کٲشُر,कॉशुर) is 'n Indo-Ariese taal wat deur sowat 7,1 miljoen mense in Noordwes-Indië en Noordoos-Pakistan, veral in die omstrede gebied Kasjmir, gepraat word. Kasjmiri is een van die amptelike tale van Indië naas Engels en Hindi. Kasjmiri word in beide die Perso-Arabiese en die Devanagari-alfabet, 'n Brahmi-skrif uit die Indiese skriffamilie, geskryf. Voorheen is die Sharada-skif gebruik. Kasjmiri is verreweg die belangrikste van die Dardiese tale en die enigste met 'n eie literêre tradisie.

## Verwysings 
## Eksterne skakels 
*
Konkani

[duimnael|links|Die woord "Kōṅkaṇī" in [Devanagari-skrif]]
**Konkani** (कोंकणी, *Kōṅkaṇī*, [kõkɳi]) is 'n Indo-Ariese taal wat deur sowat 6 miljoen mense in Suidwes-Indië gepraat word, veral in die deelstaat Goa asook die aangrensende deelstate Karnataka en Maharashtra. Konkani is een van die amptelike tale van Indië naas Engels en Hindi. Konkani word in Devanagari geskryf, 'n Brahmi-skrif uit die Indiese skriffamilie. Dit is nou verwant aan Marathi en word soms as 'n dialek van dié taal beskou. Ander verwante tale sluit in Dhivehi op die Maledive en Singalees op Sri Lanka.

## Verwysings 
## Eksterne skakels 
*
Maxine Case

**Maxine Case** (1976-) is ’n Suid-Afrikaanse skrywer van romans en kortverhale. Haar debuutroman, *All We Have Left Unsaid*, is in 2007 met die Statebondskrywersprys vir die beste eerste boek in Afrika bekroon. In dieselfde jaar is dit (saam met Kgebetli Moele se *Room 207*) met die Herman Charles Bosman-prys bekroon.

Case is op 17 Januarie 1976 in Kaapstad gebore. Sy het vir verskeie Suid-Afrikaanse tydskrifte geskryf en ook 'n maandelikse kolom, "*The Last Word*", in *Soul*-tydskrif behartig. Sy het al by 'n uitgewery sowel as 'n NRO in Kaapstad gewerk, waarna sy met behulp van 'n beurs 'n M.A.-graad in kreatiewe skryfkuns in New York verwerf het. Daarna het sy kreatiewe skryfwerk gedoseer en werkswinkels in verskeie lande oor die wêreld aangebied.

Haar boeke is al in verskeie tale vertaal (waaronder Nederlands, Japannees en Mandaryns).

## Werke 
* *All We Have Left Unsaid*, Kwela Boeke, 2006, 
* J. M. Coetzee (ed.) "Homing Pigeons" , *African Compass: New Writing from Southern Africa*, New Africa Books, 2005, 
* *Waarover we zwegen*, Mistral Uitgevers, 2009, 
* *Papwa: Golf’s Lost Legend*, 2015, 

## Verwysings
Ekangala

**Ekangala** is 'n groot dorpsgebied wat onder die Stad Tshwane Metropolitaanse Munisipaliteit in Gautengprovinsie van Suid-Afrika val. Dit lê diep op die grens met Mpumalanga na die ooste.

## Sien ook 
* Lys van dorpe in Suid-Afrika

## Verwysings
Boomspitsmuis

Die **boomspitsmuise** (Scandentia) is 'n klein orde soogdiere wat tot die Euarchontoglires behoort. Die orde het net een familie, vyf onlangse genusse en ongeveer 16-19 spesies. Hulle kom van Indië en die suidweste van China tot die Filippyne en die Indonesiese eiland Borneo voor. Die meeste spesies word op Borneo aangetref en dit is dalk waar hulle ontstaan het. Daar is egter ook fossiele van hulle uit die paleoseen van Noord-Amerika en Europa. 

Hulle is verwant aan die Dermoptera en aan die primate. Nes by die mens is hulle oogkasse met been omgewe. Die mannetjie het 'n balsak (skrotum) en daar is ooreenkomste in party slagare.

Hulle word *tupaya* genoem, maar hierdie naam beteken ook *eekhoring*. Hulle lyk taamlik soos eekhorinkies, maar die voorpote het vyf tone pleks van vier. Hul tandformule is 2/3 1/1 3/3 3/3 = 38. Hulle het groot oë en kan goed hoor. Hulle is hoofsaaklik dagdiere en kom in loofbosse voor. Van hulle is boombewoners. Hulle vreet vrugte en sade maar soms ook klein diertjies. Die wyfie versorg die kleintjies in hul eie nes, wat apart van haar eie nes is.

## Klade 
## Fotogalery 

Anathana ellioti.jpg|*Anathana ellioti* - Indiese boomspitsmuis
Tupaia minor.jpg|*Tupaia minor*
Tupaia javanica.jpg|*Tupaia javanica*
Tupaia glis -Artis Zoo, Amsterdam, Netherlands-8a.jpg|*Tupaia glis*

## Verwysings
Prins Albertweg

**Prins Albertweg** is 'n gehuggie geleë in Laingsburg Plaaslike Munisipaliteit, Wes-Kaap.

## Geskiedenis 
Die nedersetting van Prins Albertweg het sy bestaan te danke aan die roete wat deur Eerste Minister John Molteno gekies is in 1872 vir die Kaapse Regeringspoorweë se weshooflyn en sy stasies, vanuit Kaapstad na die diamantvelde by Kimberley.

'n Stasie is gebou op hierdie spesifieke punt deels as gevolg van sy ligging ongeveer halfpad tussen Beaufort-Wes en Laingsburg, en 'n pad wat loop na Prins Albert, aan die voet van die Swartberge, 40&nbsp;km na die suide. Hierdie pad het dus die naam van Prins Albertweg (nou die R407) gekry, en die stasie is dieselfde naam gegee, as "Prince Albert Road". Daar het gou 'n klein dorpie ontwikkel rondom die stasie; uit hierdie het die moderne dorp gegroei.

## Toerisme-aantreklikhede 
Dit is vandag bekend vir sy fossielroetes in die omliggende Karoo. Die kunstenaar Jan Schoeman ("Outa Lappies") was moontlik die dorp se beroemdste inwoner. Hy was 'n kunstenaar, herwinner en filosoof, wat aangewys is as die Wes-Kaapse Toerisme-persoonlikheid van die Jaar in 2000. Hy is op 7 Julie 2011 oorlede.

## Verwysings
Lagomorpha

Die Lagomorpha is 'n orde soogdiere wat tot die Euarchontoglires behoort. Hierdie groep bevat die pika's en die hase en konyne.

## Klade 
'n Eenvoudige kladogram

## Verwysings
Zalambdalestes

**Zalambdalestes** is 'n fossiele soogdierspesie wat tot die Eutheria behoort. Daar is fossiele van hoë kwaliteit van hierdie diertjie uit die kryt-periode (vroeë Campanium) van die Gobi-woestyn van Mongolië bekend. Meer as twintig fossiele is gevind tydens verskeie ekspedisies. Die eerste bioloë wie dit beskryf het was Gregory en Simpson in 1926.

Zalambdalestes was ongeveer 20&nbsp;cm lank en moes soos 'n skeerbekmuis gelyk het en van insekte geleef het. Sy skedel is amper 50&nbsp;mm lank en hy het 'n aantal primitiewe kenmerke. Dit is ook bekend dat Zalambdalestes epipubiese beendere gehad het, wat vandag by buideldiere maar nie by plasentale soogdiere aangetref word nie. Hoewel dit duidelik is dat Zalambdalestes by die Eutheria gereken moet word en nie by die Metatheria, die voorouers van die buideldiere nie, kan hierdie spesie waarskynlik nie by die Placentalia-kroongroep van die Eutheria gereken word nie waartoe alle huidige plasentale soogdiere behoort.
 
## Verwysings
Kastor en Polluks

duimnael|200px|Die Dioskuri in Rome, Kapitool
duimnael|200px|Standbeeld van Polluks
duimnael|200px|Afbeelding van Kastor op 'n vaas

**Kastor en Polluks** (Grieks: *Κάστωρ καὶ Πολυδευκής*) is tweelingbroers in antieke Griekse en Romeinse verhale wat talle avonture beleef het. Die sterregroep die Tweeling is na hulle genoem. Saam staan hulle as die Dioskuri ("seuns van Zeus") bekend. Hulle was die kinders van Leda. Hulle tweelingsusters was Helena van Troje en Klitemnestra.

Daar is verskillende stories oor die tweeling se herkoms. Die bekendste een is dié van Leda en Zeus. Leda, die vrou van koning Tindareos van Sparta, het 'n verhouding met Zeus, wat haar gereeld in die gedaante van 'n swaan kom opsoek. Danksy hierdie verhouding lê Leda twee eiers, waaruit Kastor en Polluks gebore word. Kastor was die seun van Tindareos en Polluks die seun van Zeus.

Kastor en Polluks was in talle mites en sages van die Griekse wêreld betrokke. Hulle was onder andere metgeselle van Jason in sy soeke na die Goue Vlies. Polluks was 'n uitmuntende bokser en het koning Amukos in 'n boksgeveg verslaan. Amukos wou die Argonoute verhinder om hul reis voort te sit.

Toe Kastor sterf omdat hy ’n sterflike was, het Polluks by sy pa, Zeus, gesmeek dat hy Kastor onsterflik maak. Zeus het dit gedoen deur hulle in die lug te verenig. Die helderste sterre van hierdie sterrebeeld is dan ook Kastor en Polluks. Volgens Romeinse tradisie het hulle van die hemel gekom om die Romeine te help om die stryd teen die Latyne by die Regillus-meer te wen. Daarom is hulle in Rome vereer.

Kastor en Polluks is ook twee berge in die bergmassief van die Monte Rosa op die grens van Italië en Switserland.

## Verwysings 
## Skakels 
*
Nuwe Eersterus

**Nuwe Eersterus** is 'n dorp in die noordweste van Gauteng, Suid-Afrika, sowat 39&#x20;km noordwes van Pretoria. Dit word begrens in die weste deur Soshanguve en die ooste deur Hammanskraal. Die dorp is algemeen bekend as "Eersterus".

## Geskiedenis 
Dit is opgeneem in die Gautengprovinsie in 2004 onder die jurisdiksie van die Tshwane Metro.

## Tale 
Die mees gesproke tale is Tswana, Noord-Sotho, Tsonga en Ndebele.

## Onderafdelings 
Die dorp is verdeel in blokke A, B, C, D1, D2, E, F1, F2, F3, F4 en Soutpan en Marikana informele nedersetting. Die Tswaing-kratermuseum is ook geleë in Nuwe Eersterus.

## Verwysings
Vier-en-twintig Riviere

**Vier-en-twintig Riviere** is 'n rivier en boerderystreek tussen Porterville en Gouda in die Wes-Kaap.

Die rivier ontspring aan die westekant van die Groot-Winterhoekberge en aan die voet van die berge verdeel dit in verskeie strome. Die R44-provinsiale pad kruis op 68&nbsp;m bo seevlak die hoofstroom tussen Saron en Halfmanshof. Kort daarna sluit dit by die Bergrivier (die Groot-Bergrivier) aan. Net ná hierdie samevloeiing gaan die spoorlyn tussen Hermon en Porterville oor die Bergrivier.

In 1706  word die eerste wei-lisensies in die gebied aan J.S. Botma en B.P. Blom toegeken. Teenswoordig word hier met koring, tafeldruiwe, sitrus en olywe geboer. Sedert 1971 voer 'n kanaal van 22&nbsp;km lank water uit die rivier na die Voëlvleidam.

Die plaas Steenwerp (Steenwerck) is reeds in 1720 in hierdie streek aan Jacques Mouton toegeken.

Koördinate: 

## Bibliografie
* Green, Lawrence G.: Behold the Great Berg River. In: On wings of fire.  A narrative of odd and unusual characters and queer, remote places along the flamingo coast from Swakopmund to the Cape. Kaapstad: Howard B. Timmins, 1982.
The Cat in the Hat

***The Cat in the Hat*** is ’n gewilde kinderboek deur die Amerikaanse skrywer Dr. Seuss wat in rymformaat geskryf is en sketse bevat. Die boek is die eerste keer in 1957 gepubliseer. Dit vertel die verhaal van ’n vreemde kat wat ’n hoë rooi-en-wit hoed dra en hom met allerlei truuks besig hou. Dieselfde karakter maak sy verskyning in ander van Dr. Seuss se boeke.

duimnael|links|Ingang na 'n *Cat in the Hat*-pretrit in 'n temapark.
duimnael|Die boek word aan kinders voorgelees.

Seuss skryf die boek nadat hy uitgedaag is om 'n storie te skryf waarvan jong lesers sal hou. Hy het 'n lys van 438 woorde ontvang wat kinders moet ken, en is vertel dat hy geen ander woorde mag gebruik nie. Toe die storie voltooi is, het dit 223 woorde vanaf hierdie lys bevat.

Meer as 11 miljoen kopieë van die boek is gedruk. Dit is in meer as 12 verskillende tale vertaal. Die verhaal is ook vir televisie, rolprente en die verhoog aangepas.

## Storie 
Twee kinders word op 'n reënerige dag alleen by die huis gelos. Hulle word deur 'n kat besoek wat 'n rooi-en-wit gestreepte hoed met 'n rooi strikdas dra. Die kat voer allerhande truuks uit om die kinders te vermaak, ten spyte van hul vis se herhaalde besware. Hy balanseer 'n koppie, 'n koek, 'n sambreel en ander dinge terwyl hy op 'n bal staan. Die kat gaan haal 'n boks van buite. Binne in is twee kreature, genaamd "Thing One" en "Thing Two". Hierdie kreature begin vlieërs in die huis te vlieg. Die kinders vang die kreature met 'n net. Die huis is 'n gemors, maar die kat ruim dit op. Dan vertrek hy net voor die kinders se ma tuiskom.

## Verwysings 
## Eksterne skakels 
*
Dorland's

'''Dorland's''' is die handelsnaam van ’n reeks mediese verwysingswerke (insluitende woordeboeke, speltoetsers en sagteware) in verskeie media van drukwerk tot CD-ROM's tot aanlyn inhoud. Die vlagskipprodukte is '''''Dorland's Illustrated Medical Dictionary*** (tans die 32ste uitgawe) en ***Dorland's Pocket Medical Dictionary*** (die 29ste uitgawe). 

Die hoofwoordeboek is in 1890 die eerste keer gepubliseer as die ***American Illustrated Medical Dictionary'''''. Met die dood van die redakteur, William Alexander Newman Dorland, AM, MD in 1956, is die woordeboeke hernoem om sy naam in te sluit. Die geïllustreerde woordeboek het vir die 31ste uitgawe tot 2&nbsp;208 bladsye gegroei.

Vandag is die uitgewersmaatskappy deel van Elsevier.

## Eksterne skakels 
*Weergawe deur die Free Dictionary – "The main sources of TheFreeDictionary's Medical dictionary are ''The American Heritage® Stedman's Medical Dictionary, Second Edition* and *Dorland's Medical Dictionary for Health Care Consumers'' [...]."
Freegig

Die **Freegig** het in Junie 2007 ontstaan as 'n onafhanklike skolekoerant vir die Swartland en is aanvanklik maandeliks by skole afgelewer. Dit is in Desember van 2007 verander na 'n gemeenskapskoerant wat van huis tot huis afgelewer word, en wel onder die naam **dié courant**.

## Eksterne skakels 
* Amptelike webtuiste
Rooiaasblom

Die **Rooiaasblom** (*Stapelia leendertziae*) is 'n vetplant wat in Suid-Afrika in Gauteng, KwaZulu-Natal, Limpopo en Mpumalanga voorkom, asook in Eswatini en Zimbabwe. Hierdie spesie  is genoem na mev. R. Leendertz wat dit in 1909 naby Heidelberg in die Transvaal ontdek het. Dit staan ook bekend as die aaskelk of aasklok.

## Beskrywing 
Die stingels is liggroen of rooierig en is vierhoekig. Dit dra donkerrooi klokvormige blomme, 7 tot 12 cm lank, in die laat somer. 

## Fotogalery 

Aasblume P1110250.JPG
Stapelia leendertziae 140-8561.jpg
Stapelia leendertziae in Tropengewächshäuser des Botanischen Gartens 01.jpg
Stapelia leendertziae small bud 01.jpg
Stapelia leendertziae Prague 2012 2.jpg
Stapelia leendertziae.jpg

## Verwysings
Onverwacht, Gauteng

**Onverwacht** is 'n dorp in die Tshwane Metro in die Gautengprovinsie van Suid-Afrika. Die nedersetting is ongeveer 40&nbsp;km noord-oos van Pretoria geleë, naby die myndorp Cullinan.

Onverwacht is in 1886 deur pres. Paul Kruger gestig. Tydens die Tweede Vryheidsoorlog is aan die plaaslike swart mense hul eie grond belowe as hulle die Boere in die oorlog sou help, en die belofte is nagekom ten spyte daarvan dat die Boere verslaan is. Die dorp is ook die plek van die Slag van Onverwacht, wat op 4 Januarie 1902 plaasgevind het.

Vandag is Onverwacht die tuiste van ongeveer 100 swart Afrikanerfamilies. Die plaaslike inwoners het 'n petisie aan die regering gerig om hul dorp as 'n erfenisterrein te verklaar.

## Sien ook 
* Lys van dorpe in Suid-Afrika

## Verwysings
Demokratiese Unionisteparty

Die **Demokratiese Unionisteparty** (***Democratic Unionist Party, DUP***) is 'n politieke party in Noord-Ierland wat die huidige grondwetlike status van dié land as deel van die Verenigde Koninkryk wil bewaar en uitbou en gekant is teen enige Ierse deelname aan politieke prosesse in Noord-Ierland. As sulks verteenwoordig dit veral die Protestantse element in die Noord-Ierse bevolking. 

Die party is in 1971 op die hoogtepunt van die onluste in Noord-Ierland, die sogenaamde *Troubles*, gestig deur Ian Paisley, 'n predikant in die *Free Presbyterian Church of Ulster*. Die party het hom destyds as "regsgesind" ten opsigte van grondwetlike kwessies en as "linksgesind" ten opsigte van sy maatskaplike politiek beskryf. Sterk historiese bande met Paisley se kerk word weerspieël in die DUP se beleid. So is Demokratiese Unioniste tans gekant teen die wettiging van aborsie en selfdegeslaghuwelike in Noord-Ierland. 

Die DUP het, met Arlene Foster as sy huidige leier, tot die invloedrykste Unionisteparty gegroei wat in die algemene Noord-Ierse verkiesings van 2017 die meeste setels (28) in die Noord-Ierse Vergadering kon verower. In die algemene Britse verkiesing, wat op 8 Junie 2017 gehou is, het die DUP met tien setels die vyfde grootste party in die Britse Laerhuis geword. Die party steun die konserwatiewe minderheidsregering van eerste minister Theresa May tydens belangrike stemmings van wedersydse belang.

Terwyl die DUP 'n meer konserwatiewe neiging met betrekking tot vroue- en LGBT-regte asook globale klimaatsverandering openbaar, plaas sy onvoorwaardelike steun vir Brexit - die Verenigde Koninkryk se opskorting van lidmaatskap van die Europese Unie wat deur sowat sestig persent van die Protestantse bevolking in Noord-Ierland gesteun word - hom in 'n moeilike posisie ten opsigte van sy plattelandse kieserbasis. 'n Doeanegrens tussen Noord-Ierland en die Republiek Ierland as EU-lidstaat sal byvoorbeeld duisende Noord-Ierse melkboere benadeel wat meer as 'n kwart van hul ru-melk aan Ierse suiwelfabrieke verkoop. Die oop grens tussen Noord-Ierland en die Suide spruit egter nie uit EU-reg voort nie, maar uit die sogenaamde *Common Travel Area (CTA)*-ooreenkoms tussen die Verenigde Koninkryk en die Republiek Ierland. 

'n Meningspeiling onder Noord-Ierse kiesers in Mei 2018 het nogtans gewys die steun om in die EU te bly is 69%. Die enigste kans op voortgesette EU-lidmaatskap, die hereniging van Noord-Ierland en die Suide, word deur 'n meerderheid kiesers in beide die Republiek Ierland en Noord-Ierland vir die nabye toekoms as onrealisties en onbekostigbaar verwerp.

## Verwysings
Carl Philipp Emanuel Bach

**Carl Philipp Emanuel Bach** (8 Maart 1714 – 14 Desember 1788) was 'n Duitse musikus en komponis. Hy was die vyfde kind van Johann Sebastian Bach.

## Sien ook 
* Lys van komponiste

## Eksterne skakels
The Catcher in the Rye

***The Catcher in the Rye*** is 'n boek deur J.D. Salinger oor ’n seun, Holden Caulfield, wat uit die skool wegloop en New York toe gaan. Die boek, waarvan die titel geïnspireer is deur een van die Skotse digter Robert Burns se gedigte, ''Comin' Thro' the Rye'', is die eerste keer in 1951 in die Verenigde State gepubliseer. Dit is veral gewild onder jong mense omdat dit oor die probleme en ervarings van adolessente gaan.

Die boek was veral in die 1950's omstrede vanweë die growwe taalgebruik en die vrye behandeling van seks en prostitusie daarin. Sommige mense het ook gedink dat dit ander tot die pleeg van misdade sou oorhaal. Terwyl baie mense glad nie van die boek hou nie, vereenselwig jongmense (veral seuns) hulle met die storie. Om hierdie rede vereis baie skole dat hul studente die boek lees.

Ongeveer 1 miljoen kopieë van die boek word jaarliks verkoop, met totale verkope wat al oor die 65 miljoen strek. Die boek is in amper al die groot tale van die wêreld vertaal. Dit het die protagonis (hoofkarakter) van die roman oor die wêreld heen 'n ikoon van tieneropstand gemaak.

## Storie 
Holden Caulfield is 'n sestienjarige, depressiewe jong man van New York wat nie met homself oor die weg kan kom nie. Hy word uit 'n eksklusiewe voorbereidende skool in Pennsilvanië geskors omdat sy punte nie goed genoeg is nie. Ná 'n rusie met sy kamermaat besluit Holden om die nag vroegtydig te vertrek en weg te loop. Hy kan egter nog nie huis toe gaan nie, omdat die skool nog nie sy ouers ingelig het dat hy uitgeskop is nie. So swerf hy verskeie dae doelloos in New York rond.

In die boek vertel Holden wat in hierdie dae met hom gebeur, waaraan hy dink en hoe hy daaroor voel. Dit word 'n soektog na homself, 'n tuiste en maniere om weer geluk te vind. Daar is herhaaldelike insinuasies oor (die bedreiging van) seksuele misbruik, onder andere in hoofstuk 24. Sy neerslagtigheid lei uiteindelik tot 'n soort senuwee-ineenstorting.

Soos die storie vorder is daar aanduidings dat hy in 'n hospitaal vir sielsiekes is. Uit die laaste hoofstuk (26) blyk dit dat Caulfield sy storie aan 'n psigoanalis vertel. Die boek sluit uiteindelik in 'n psigiatriese inrigting in Kalifornië (waar hy behandel word) af.

## Sien ook 
* Le Monde se 100 boeke van die eeu

## Verwysings
Bok Radio

**Bok Radio** is 'n Afrikaanstalige radiostasie wat in Kaapstad op 98.9 FM en op die internet uitsaai. Die hoof- uitvoerende beampte is Wimpie van der Sandt.

Bok Radio bedryf die virtuele selfoonnetwerk Boksel.

Op 16 April 2019 onttrek Bok Radio as borg van die Ghoema-musiektoekennings nadat 'n ander borg, MultiChoice, gedreig het om te onttrek vanweë die betrokkenheid van die sanger Steve Hofmeyr by een van die genomineerde musiekvideo's.

## Verwysings 
## Eksterne skakels 
*  Amptelike webwerf
*  
*  
*  Bok Radio op YouTube
* Bok Radio live
Slowdive

**Slowdive** is 'n musiekgroep uit Reading, Verenigde Koninkryk.

## Diskografie 
* 1991: *Just for a Day*
* 1993: *Souvlaki*
* 1995: *Pygmalion*
* 2017: *Slowdive*
* 2023: *everything is alive*

## Eksterne skakels 
*  Amptelike webwerf
Tomaso Albinoni

**Tomaso Giovanni Albinoni** (8 Junie 1671 – 17 Januarie 1751) was 'n Venesiese komponis van die baroktydperk.

## Sien ook 
* Lys van komponiste

## Eksterne skakels
Lukasrandtoring

duimnael|Die Lukasrandtoring.

Die **Lukasrandtoring** (voorheen bekend as die John Vorster-toring) is 'n toring in Lukasrand, Pretoria, Suid-Afrika.  Dit is 'n mikrogolftoring wat aan Telkom behoort, en is opgerig om Pretoria en Johannesburg telefonies met die res van die land te verbind. Die toring, ontwerp deur mev. Helmtraud Lendorp, is 187 m hoog en is in 1978 voltooi. Dit betaan uit 'n 30 m staalmas gemonteer op 'n 157 m betonstruktuur. 

In 2009 is 'n 24 m, agt verdieping hoë veselglas sokkerbal vir die 2010 FIFA Sokker-Wêreldbekertoernooi tydelik op die toring aangebring.  

## Eksterne skakels 
*  John Vorster Tower by *Structurae*

## Verwysings
Thomas Tallis

**Thomas Tallis** (c. 1505 – 23 November 1585) was 'n Engelse komponis.

## Sien ook 
* Lys van komponiste‎‎

## Eksterne skakels
Johann Christian Bach

**Johann Christian Bach** (5 September 1735 – 1 Januarie 1782) was 'n Duitse komponis. Hy was die jongste kind van Johann Sebastian Bach.

## Sien ook 
* Lys van komponiste‎‎

## Eksterne skakels
Johann Christoph Friedrich Bach

**Johann Christoph Friedrich Bach** (21 Junie 1732 – 26 Januarie 1795) was 'n Duitse klawesimbelspeler en komponis. Hy was die seun van Johann Sebastian Bach.

## Sien ook 
* Lys van komponiste

## Eksterne skakels
Bodiam, Oos-Kaap

**Bodiam** is 'n dorpie in die Amathole-distriksmunisipaliteit van die Oos-Kaapprovinsie van Suid-Afrika.

Bodiam is  van Bell en  van Peddie geleë, naby die mond van die Keiskammarivier. Dit is vernoem na die Bodiam-kasteel in Engeland en was voorheen bekend as ''Mandy's Farm''.

## Verwysings
Hobeni

**Hobeni** is 'n nedersetting in Mbhashe Plaaslike Munisipaliteit in die Oos-Kaapprovinsie van Suid-Afrika.

Ikhaya Loxolo, 'n gemeenskap en plaas vir mense met spesiale behoeftes, is naby die dorp geleë.

## Verwysings
Sparassodonta

Die **Sparassodonta** is 'n orde van uitgestorwe buideldiere wat van die vroeë Paleoseen tot die laat Pleistoseen in Suid-Amerika geleef het. Hulle het lank die oorheersende karnivore op hierdie eilandkontinent gewees en het vorme voortgebring wat die ekologiese nis van die plasentale Roofdiere op ander kontinente ingeneem het. 

Die orde het 'n groot verskeidenheid geken. Die Sparassodonta het ses families bevat:
# Borhyaenidae 
# Hathliacynidae
# Mayulestidae 
# Proborhyaenidae
# Prothylacinidae 
# Thylacosmilidae  

Sparassodonte was dikwels karnivore, hoewel van hulle ook omnivoor was. Daar was spesies soos *Mayulestes* (Mayulestidae) wat soos 'n wesel gelyk het maar *Proborhyaena* (Proborhyaenidae) het soos 'n beer gelyk. Sy skedel was 60 cm lank en dit was die grootste buidelkarnivoor. *Thylacosmilus* (Thylacosmilidae) het soos die sabeltandkat *Smilodon* gelyk met lang slagtande. Dit is 'n goeie voorbeeld van konvergente evolusie, want hulle was glad nie verwant nie. *Sipalocyon* en *Cladosictis* (altwee Hathliacynidae) het teenoorgeleë duime wat aandui dat hulle bome kon klim. 

Daar is lank gedink dat die uitsterwe van hierdie groep veroorsaak is deur die ontstaan van die landengte van Panama en die mededinging deur plasentale karnivore waar hulle aan blootgestel is. Die verval het egter reeds in die Oligoseen begin en hulle het ook mededinging van ander groepe soos die groot karnivoriese voëls, die Phorusracoïede ondervind.

## Fotogalery 

Life restoration of Borhyaena tuberata.jpg|*Borhyaena tuberata*
Theosodon.jpg|'n *Theosodon* wat probeer sy kleintjie teen *Borhyaena* te beskerm
Lycopsis longirostris.JPG|*Lycopsis longirostris*
Prothylacinus.jpg|*Prothylacinus*
Thylacosmilus_Atrox.jpg|Skedel van *Thylacosmilus atrox*

## Verwysings
Henry Cavendish

**Henry Cavendish** (10 Oktober 1731 – 24 Februarie 1810) was ’n Britse wetenskaplike wat waterstof en die chemiese samestelling van water (die verskillende dele waaruit dit saamgestel is) ontdek het. Cavendish het die Aarde se massa en digtheid met die Cavendish-eksperiment gemeet. Hy studeer aan Peterhouse, wat deel is van die Universiteit van Cambridge is, maar het nie gegradueer nie.

Cavendish het 'n laboratorium in sy pa se huis in Londen gebou, waar hy amper vyftig jaar gewerk het. In die tyd het hy sowat 20 wetenskaplike referate gepubliseer. Tog word hy as een van die grootste wetenskaplikes van sy tyd beskou.

Hy het feitlik al sy tyd aan wetenskaplike navorsing gewy. Hy het die samestelling van lug bestudeer, waarin hy 20,8% suurstof gevind het. In 1766 ontdek Cavendish waterstof. In dieselfde jaar wen hy die Copley-medalje. Het het ook die edelgas argon in 1785 aangedui.

Hy het beweer dat die krag tussen twee elektriese voorwerpe kleiner word as hulle verder uitmekaar beweeg. Soos die afstand verdubbel, sal die krag tot 'n kwart van wat dit vantevore was afneem. Dit was die basis van die omgekeerde kwadraatwet. Hy het die konsep van elektriese potensiaal, wat hy die "*graad van elektrifisering*" genoem het, verduidelik. Hy het verder beweer dat alle punte op 'n goeie geleier se oppervlakte dieselfde potensiële energie langs 'n gemeenskaplike verwysingspunt het. Met geen manier om elektriese stroom te meet nie, het hy se eie liggaam daarvoor ingespan. Al Cavendish se bevindinge is later deur James Clerk Maxwell bevestig.

## Verwysings 
## Eksterne skakels 
*
Jean-Philippe Rameau

**Jean-Philippe Rameau** (Frans: [ʒɑ̃filip ʁamo]; 25 September 1683 – 12 September 1764) was 'n Franse komponis van die baroktydperk.

## Sien ook 
* Lys van komponiste

## Eksterne skakels
Gregorio Allegri

**Gregorio Allegri** (c. 14 Januarie 1582 – 7 Februarie 1652) was 'n Italiaanse Katolieke priester en komponis.

## Sien ook 
* Lys van komponiste

## Eksterne skakels
Paul Wranitzky

**Paul Wranitzky** (30 Desember 1756 – 29 September 1808) was 'n Morawiese komponis. Hy was die halfbroer van die komponis Anton Wranitzky.

## Sien ook 
* Lys van komponiste

## Eksterne skakels
Anton Wranitzky

**Anton Wranitzky** (13 Junie 1761 – 6 Augustus 1820) was 'n Tsjeggiese komponis. Hy was die halfbroer van die komponis Paul Wranitzky.

## Sien ook 
* Lys van komponiste

## Eksterne skakels
Cats

[duimnael|280px|'n Voorstelling van *Cats* in [Warschau, 2007.]]
duimnael|280px|Ou Deuteronomium wys Grizabella as die uitverkore kat aan.

**Cats** is ’n musiekblyspel wat in 1981 deur Andrew Lloyd Webber gekomponeer is. Dit is gegrond op T.S. Eliot se bundel “''Old Possum's Book of Practical Cats*”. Cats is een van die gewildste musiekteaterstukke nóg. Miljoene mense het dit al gesien.

Die eerste vertoning van Cats het op 11 Mei 1981 in die *New London*-teater in Londen se West End plaasgevind. Op 7 Oktober 1982 maak die blyspel sy Broadway-debuut in die *Winter Garden*-teater. Dit het eers op 11 Mei 2002 (na 8,949 vertonings) in Londen en op 10 September 2000 (na 7,485 vertoning) op Broadway ten einde geloop. Hiermee was dit die musiekblyspel met die langste speelvak ooit in beide Londen en Broadway gewees. Die première van die Duitse weergawe van die blyspel het op 24 September 1983 in die *Theater an der Wien* in Wene plaasgevind.

Dit was aanvanklik ook die langslopende vertoning op Broadway gewees, maar die *The Phantom of the Opera* het dit in Januarie 2006 verbygesteek. Dieselfde het in Londen gebeur, waar *Les Misérables* later meer vertonings gelewer het.

*Cats* het in 1982 die Laurence Olivier-toekenning vir Beste Nuwe Musiekblyspel gewen, asook die *Tony Award'' vir Beste Musiekblyspel 1983.

## Storie 
Die verhaal speel op 'n vullishoop af en handel oor een aand in die lewens van die katte wat daar woon. Die katte stel hulself aan die publiek voor en verklaar dat hulle die *Jellicle Cats* is, 'n soort magiese stam van pratende katte. Laaste kom Ou Deuteronomium te voorskyn. Hy is die ouste kat, en ook die wyse leier van die groep. Hy verklaar dat vanaand 'n besondere aand is, en dat een van die katte uitverkore sal wees om herbore te word op 'n plek wat die *Heavyside Layer* genoem word.

Hierna kan gesien word hoe die katte met mekaar omgaan. Hulle maak rusie, skeer die gek en kry ongelukkies. Macavity is die boef op die stel. Die katte is bang vir hom, maar hulle weet hoe om hom te hanteer.

Aan die einde van die tweede akte maak Ou Deuteronomium bekend dat Grizabella uitverkore is. Sy sing die katte toe en verdwyn van die stel. Ou Deuteronomium hou nou sy laaste toespraak en die blyspel kom tot 'n einde.

## Liedjies 
## Verwysings
Carl Ditters von Dittersdorf

**Carl Ditters von Dittersdorf** (2 November 1739 – 24 Oktober 1799) was 'n Oostenrykse komponis, violis, dirigent en silvoloog.

## Verwysings 
## Sien ook 
* Lys van komponiste

## Eksterne skakels
Giovanni Pierluigi da Palestrina

**Giovanni Pierluigi da Palestrina** (c. 1525 – 2 Februarie 1594) was 'n Italiaanse komponis van die Renaissance-tydperk.

## Sien ook 
* Lys van komponiste

## Eksterne skakels
Stafford's Hill

'''Stafford's Hill''' is 'n berg aan die noordelike kant van die dorp Ficksburg in die Oos-Vrystaat, naby die grens tussen Suid-Afrika en Lesotho.Die berg lê ongeveer noord-wes tot suid-oos. 

Stafford's Hill se hoogte bo gemiddelde seevlak is ongeveer 1&nbsp;762&nbsp;m, terwyl die omliggende landskap ongeveer 1&nbsp;600m bo seevlak is. Die koördinate vir Stafford's Hill is . Die hoogste piek van Staffords Hill is dus ongeveer 162&nbsp;m. As gevolg van die terrein se helling (rofweg na die suidooste na die Caledonrivier toe), is die hoogte bo die omliggende area laer aan die noordwestelike kant.

## Geologie 
Stafford's Hill bestaan uit gesteentes van die Stormberg-groep, met die kranse van die Clarens-sandsteenformasie, een of meer dolerietgange wat teen die een sy afloop, en 'n piedmond van verweerde materiaal. As gevolg van verwering kan groot blokke sandsteen teen die hange van die berg waargeneem word. Die gebied se nat klimaat lei tot chemiese verwering van die doleriete, en dus vertoon die dolerietgange 'n negatiewe verwering. Die dolerietgange wat chemies verweer, het kleierige gronde op gedeeltes van die voet van die berg tot gevolg, naby die Dolerietgange.

## Verwysings
Handel

**Handel** kan verwys na:

* Georg Friedrich Händel, komponis.
* Handel (ekonomie)

## Eksterne skakels 
*
Charles Gounod

**Charles-François Gounod** (Frans: [ʃaʁl fʁɑ̃swa ɡuno]; 17 Junie 1818 – 17 of 18 Oktober 1893) was 'n Franse komponis.

**Charles Gounod** (1818-1893) was een van 'n groep Franse komponiste wat in die laaste deel van die 19e eeu die tradisie van die Franse opera bewaar en ontwikkel het. Gounod is op 17 Junie 1818 in Parys gebore en het sy vroeë musiekopleiding van sy moeder ontvang.

Na hy 'n graad in die filosofie behaal het, het hy in die musiek onder Reicha, Halévy en Lesueur gestudeer. Nadat hy die Prix de Rome vir musiek verower het, het hy drie jaar in Rome gebly, die musiek van Palestrina bestudeer, Wenen en verskeie Duitse stede besoek en ook in Leipzig met Mendelssohn kennis gemaak. Na teologiese studie het Gounod hom tot die operaverhoog gewend, en hoewel Berlioz van 1851 al gunstige resensies oor sy vroeë pogings gelewer het, het die gehore betreklik onbegeester gebly.

Reeds in 1852 het hy begin werk aan sy meesterstuk, Faust, gegrond op Goethe se onsterflike drama. Hoewel Gounod ander geslaagde operas gekomponeer het, soos Mireille (1864) en Roméo et Juliette (1867). is dit Faust wat hom beroemd gemaak het en al sy ander werke oorskadu. Die kenmerkende eienskap van Gounod se musiek is die rykdom van pragtige melodieë.

Hoewel sy operas dikwels sentimenteel en selfs naïef is, het hy oorspronklik en vindingryk vir die stem en die orkes gekomponeer. In 1888 is hy 'n Grootoffisier van die Legioen van Eer gemaak. Hy is in 1893 in Saint Cloud, naby Parys, oorlede.

## Verwysings 
* Wêreldspektrum, 1982,  band

## Sien ook 
* Lys van komponiste

## Eksterne skakels 
*
William Caxton

**William Caxton** (1415/1422–1491) was die eerste persoon in Engeland wat boeke gedruk het. Hy is in Duitsland, waar die eerste boeke op die Europese vasteland gedruk is, touwys gemaak. Daarna is hy terug na Engeland waar hy 'n drukkersonderneming in 1476 begin het. Hy was ook die eerste Engelse handelaar wat gedrukte boeke verkoop het.

## Lewensloop 
duimnael|links|William Caxton se drukkersmerk
[duimnael|links|Caxton toon sy eerste drukwerk aan koning [Eduard IV van Engeland|Edward IV in die aalmoeseniershuis in Westminster Abbey]]

Caxton is tussen 1415 en 1422 in die graafskap Kent gebore en trek na Londen, waar hy as vakleerling by 'n stoof-handelaar werk. In 1446 vertrek hy na Brugge (België) om meer oor die syhandel te leer. Hy word 'n suksesvolle sakeman en kom in Mechelen in aanraking met Margaretha van York, die hertogin van Boergondië en suster van die Engelse koning. Sy bestel die eerste gedrukte Engelse werk by hom. Tydens sy reise maak hy met die boekdrukkuns kennis (onder andere in Keulen in Duitsland), wat êrens tussen 1451 en 1456 deur Johannes Gutenberg ontwikkel is.

Kort daarna rig hy sy eie drukkery in Brugge op, waar hy die eerste Engelse boek in 1475 druk, *The Recuyell of the Historyes of Troye*, wat deur Caxton self vanuit Frans vertaal is. Caxton het uiteindelik drie boeke in Brugge gedruk.

Hy keer in 1476 na Engeland terug en rig die eerste drukpers op Engelse bodem in die aalmoeseniershuis van Westminster Abbey in Westminster op. Selfs hier beperk hy homself nie net tot drukwerk nie, hy het verder vertaal (meestal uit Frans) en gee nog boeke uit. Op 18 November 1477 lewer Caxton die eerste gedateerde boek in Engels af, getiteld *"Dictes and Sayenges of the Phylosophers"*, 'n werk van Guillaume de Tignonville, wat deur Anthony Woodville uit Frans vertaal is.

In 1928 is 'n nóg ouer gedrukte dokument van Caxton in die vorm van 'n aflaatbrief in Engeland gevind. In die dokument skeld John Sant, die ab van Abingdon, Henry Langly en sy vrou Katherine op 13 Desember 1476 van hulle sonde vry. Verskeie bronne beskou hierdie aflaatbrief dan ook as die eerste gedrukte dokument in Engeland. In 1481 druk Caxton die eerste geïllustreerde boek "*The Myrrour of the Worlde*".

Caxton druk onder meer Geoffrey Chaucer se *The Canterbury Tales* (1478) en Thomas Malory se ''Morte d'Arthur'' (1485). Hy het 'n groot invloed op die standaardisering van die Engelse taal en spelling gehad.

## Verwysings 
## Eksterne skakels 
*
Endokriene stelsel

Die **endokriene stelsel** is die versameling kliere van ’n organisme wat hormone direk in die bloedvatstelsel afskei sodat dit na afgeleë organe gestuur kan word. Die belangrikste endokriene kliere sluit in die pynappel-, skild-, byskild-, adrenalien- en pituïtêre kliere, die pankreas, eierstokke en testikels. 

## Werking 
Die endokriene stelsel verskil van die eksokriene stelsel, wat hormone deur buise na buite die liggaam afskei. Dit is ’n inligtingseinstelsel soos die senuweestelsel, maar die meganisme en uitwerking daarvan verskil. Die endokriene stelsel se uitwerking word stadig geïnisieer en is langdurig, van ’n paar uur tot weke. Die senuweestelsel, daarenteen, stuur inligting baie vinnig en die reaksies is gewoonlik kortdurig. In gewerweldes is die hipotalamus die sentrale beheersentrum van alle endokriene stelsels. 

Spesiale kenmerke van endokriene kliere is gewoonlik hul buislose aard, hul vaatrykheid en die teenwoordigheid van intrasellulêre holtes of korreltjies waarin die hormone geberg word. In teenstelling hiermee is eksokriene kliere, soos spoeg- en sweetkliere, minder vaatryk en het hulle buise.

Benewens die gespesialiseerde endokriene organe wat hierbo genoem is, het baie ander organe wat deel van ander liggaamstelsels is, soos die lewer, niere en hart, sekondêre endokriene funksies. So skei die niere endokriene hormone soos eritropoiëtien en renien af. 

Die woord "endokrien" kom van die Griekse woorde ἐνδο- *endo-*, "binne", en κρίνειν *krinein*, "om te skei".

## Eksterne skakels 
*15px Hierdie artikel is vertaal uit die Engelse Wikipedia
Eksokriene stelsel

Die **eksokriene stelsel** is kliere wat stowwe deur ’n buis na die oppervlak van epiteelweefsel afskei. Voorbeelde van eksokriene kliere is sweet-, spoeg-, slym- en traankliere. Hulle is een soort kliere in die liggaam; die ander soort is endokriene kliere, wat hul produkte direk in die bloedvatstelsel afskei. 

Die lewer en pankreas is beide endokriene en eksokriene kliere, want hulle skei sommige produkte deur buise en ander direk in die bloedstroom af.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Dryolestoidea

Die **Dryolestoidea** (Butler 1939) is 'n uitgestorwe superorde van die soogdiere.

Dit bevat drie ordes:
*Dryolestida
*Meridiolestida (Rougier et. al, 2011) - in Suid-Amerika
*Amphitheriida (Prothero 1981)

Hulle het volop op Laurasia en Gondwana voorgekom van die midde-Jura tot die laat Paleoseen. Hulle het dus een van die groepe wat die Kryt-Paleogeen-uitwissing oorleef het. Die beskrywing van 'n fossiel van die mioseen *Necrolestes* het die fossiele tydperk dalk nog uitgebrei.

Hierdie soogdiere was nouer aan die huidige buideldiere (Metatheria) en plasentale soogdiere (Eutheria) verwant as die monotreme soos eendbekdier. 

## Verwysings
Paul J. Weitz

**Paul Joseph Weitz** (25 Julie 1932 – 22 Oktober 2017) was 'n Amerikaanse vlootkaptein, vlieënier, lugvaartingenieur, toetsvlieënier en Nasa-ruimtevaarder. Hy het twee vlugte in die ruimte meegemaak. Hy was deel van die bemanning van drie wat aan die eerste bemande Skylab-missie deelgeneem het. Hy was ook die bevelvoerder van die STS-6 missie, die eerste van ruimtependeltuig Challenger se vlugte. Hy is gewerf as deel van Ruimtevaardergroep 5.

## Verwysings 
## Eksterne skakels
Wilhelm Friedemann Bach

**Wilhelm Friedemann Bach** (22 November 1710 – 1 Julie 1784) was 'n Duitse komponis. Hy was die tweede kind en oudste seun van Johann Sebastian Bach.

## Sien ook 
* Lys van komponiste

## Eksterne skakels
Shasherivier

Die **Shasherivier** of **Shashirivier** is 'n groot sytak van die Limpoporivier in Zimbabwe. Dit strek noordwes vanaf Francistown, Botswana, en vloei in die Limpopo in op die grens tussen Suid-Afrika, Botswana en Zimbabwe. Die samevloeing is direk noord van die Mapungubwe Nasionale Park.

## Hidrologie 
Die Shasherivier is nie 'n standhoudende rivier nie, en vloei gewoonlik slegs 'n paar dae van die jaar. Die rivier dra slegs 12,2% van die gemiddelde jaarlikse vloei van water in die Limpopokom by.

Groot sytakke van die Shasherivier sluit die Simukwe-, Shashani-, Thuli-, Tati- en Ramokgwebanariviere in.

Die Shasherivier is grootliks 'n kanaal wat met sand gevul is, met wydverspreide alluviale akwafers in die rivierkanaal onder die alluviale plein. Hierdie akwafers voorsien water aan 'n klompie besproeiingskemas, insluitende die Sibasa en Shashi.

Meer as 2 miljoen jaar gelede het die boonste Zambezirivier suidwaarts deur die Makgadikgadipan geloop na die Shasherivier.

## Damme 
Die Shashedam is in die Shasherivier naby Francistown gebou, met die doel om die nywerheidsdorp Selebi-Phikwe van water te voorsien. Die dam voorsien ook die omliggende dorpe, die Phoeniks-nikkelmyn en Pupane-goudmyn van water.

Die Dikgatlhongdam (in Desember 2001 voltooi) is verder stroomaf gebou naby die dorp Robelela. Die dam se bakmaat is 400&nbsp;000&nbsp;000 kubieke meter.

## Eksterne skakels
Jack R. Lousma

**Jack Robert Lousma** (29 Februarie 1936 – ) is 'n afgetrede Kolonel in die Amerikaanse Marinierskorps, 'n lugvaartingenieur, voormalige vlootvlieënier, Nasa-ruimtevaarder en politikus. Hy was deel van die bemanning van die tweede bemande vlug in Skylab in 1973. In 1982 was hy die bevelvoerder van STS-3, die derde ruimtependeltuigmissie. Hy was ook deel van die ondersteuningspan vir Apollo 10. Hy was gewerf as deel van Ruimtevaardergroep 5.

Lousma was later 'n Republikeinse genomineerde vir 'n posisie in die Amerikaanse Senaat 1984. Hy het Michigan verteenwoordig. Hy het verloor teen Carl Levin wat sy tweede van ses termyne gewen het.

## Eksterne skakels 
*
Wilhelm Friedrich Ernst Bach

**Wilhelm Friedrich Ernst Bach** (24 Mei 1759 – 25 Desember 1845) was 'n Duitse komponis. Hy was die oudste seun van Johann Christoph Friedrich Bach en 'n kleinseun van Johann Sebastian Bach.

## Sien ook 
* Lys van komponiste

## Eksterne skakels
Dieterich Buxtehude

**Dieterich Buxtehude** (c. 1637/39 – 9 Mei 1707) was 'n Deens-Duitse orrelis en komponis van die baroktydperk.

## Sien ook 
* Lys van komponiste

## Eksterne skakels
Gabriel Fauré

**Gabriel Urbain Fauré** (Frans: [ɡabʁiɛl yʁbɛ̃ fɔʁe]; 12 Mei 1845 – 4 November 1924) was 'n romantiekkomponis, orrelis, pianis, en onderwyser. Hy was een van die belangrikste Franse komponiste van sy generasie, saam met sy jonger tydgenote Claude Debussy en Maurice Ravel. Fauré is bekend vir sy klaviermusiek, kamermusiek en liedjies. Hy het ook Franse godsdiensmusiek vernuwe – die *Requiem* is een van sy bekendste werke. Operas is ook deel van sy oeuvre, maar hulle het nie 'n repertorium gehou nie.

## Lewensloop 
Fauré studeer aan die kerkmusiekskool van Louis Niedermeyer in Parys, waar onder andere Camille Saint-Saëns een van sy onderwysers was, waarna hy 'n orrelis geword het, eers in Rennes en later in verskeie Paryse kerke. In 1897 word hy 'n dosent in komposisie aan die "Conservatoire National Supérieur de Musique" in Parys, en in 1905 direkteur van hierdie instituut. Maurice Ravel en Gheorghe Enescu was onder sy studente.

Vir baie jare was hy verbonde aan die Paryse Madeleinekerk, eers as koorleier, en later vanaf 1896, as orrelis. Hy het onder meer sy Requiem daar geskryf; dit is vandag steeds een van sy mees opgevoerde werke. Die komposisie is gebou rondom die bekende *Pie Jesu*. Hy was kieskeurig in die keuse van tekste vir sy requiem. Hy het harde woorde soos 'Dies Irae', die Oordeelsdag, uitgelaat. Sy sienings oor die dood was nie gitswart nie. "Dit is 'n vreugdevolle bevryding, 'n verlange na geluk anderkant die graf, eerder as 'n pynlike ervaring." Daardie hoopvolle, harmoniese toon is duidelik merkbaar in sy Requiem.

## Sien ook 
* Lys van komponiste

## Bronne 
* 
* 
* 
* 
* 

## Eksterne skakels
William R. Pogue

**William Reid "Bill" Pogue** (23 Januarie 1930 – 3 Maart 2014) was 'n Amerikaanse ruimtevaarder, Amerikaanse Lugmag vegvlieënier (rang Kolonel) en toetsvlieënier. Hy was ook 'n bekwame onderwyser, openbare spreker en outeur. Hy was deel van die Ruimtevaardergroep 5-inname. Eers was hy deel van die ondersteuningspanne vir Apollo 7, Apollo 11 en Apollo 14. Hy word aangestel as bevelvoerder van Apollo 19 se beheermodule maar nadat die missie gekanselleer is, word hy toegewys aan die Skylab-program. Hy neem deel aan die laaste Skylabvlug.

## Eksterne skakels 
*  Amptelike webwerf 
*  
*